ET
L 214/64
Euroopa Liidu Teataja
31.8.2023
1.3.
Plastkomponentide märgistamine Alates 20. juuni 2025 märgistatakse üle 50 g kaaluvad plastkomponendid, täpsustades polümeeritüübi, kasutades asjakohaseid standardtähiseid või märkide „>“ ja „<“ vahel asuvaid lühendeid, nagu on olemasolevates standardites kindlaks määratud.
Märgistus peab olema loetav.
Plastkomponendid on märgistamisnõuetest vabastatud, kui on täidetud järgmised tingimused: i)
märgistamine ei ole plastkomponendi kuju või mõõtmete tõttu võimalik;
ii) märgistus mõjutaks plastkomponendi toimivust või funktsionaalsust; iii) märgistamine ei ole valumeetodi tõttu tehniliselt võimalik.
Märgistust ei nõuta järgmiste plastkomponentide puhul: i)
pakend, kleeplint, märgised ja pakkekile;
ii) juhtmed, kaablid ja pistmikud, kummist osad ning mis tahes muud komponendid, kui loetava suurusega märgistuse jaoks ei ole piisava suurusega sobivat pinda; iii) trükkplaadikoostud, PMMA-plaadid, optilised komponendid, elektrostaatilise lahenduse vastase kaitse komponendid, elektromagnetiliste häirete vastase kaitse komponendid, kõlarid; iv) läbipaistvad osad, mille puhul võib märgistus takistada asjaomase osa toimimist.
1.4.
Ringlussevõtu nõuded Alates 20. juuni 2025: 1) tootjad, importijad või nende volitatud esindajad teevad, ilma et see mõjutaks Euroopa Parlamendi ja nõukogu direktiivi 2012/19/EL (2) artikli 15 lõike 1 kohaldamist, vaba juurdepääsuga veebisaidil kättesaadavaks demonteerimisteabe, mis on vajalik direktiivi 2012/19/EL VII lisa punktis 1 osutatud tootekomponentidele juurdepääsuks; 2) punktis 1 osutatud teave peab sisaldama sihtkomponentidele juurdepääsuks vajalike demonteerimisetappide, tööriistade või võtete järjestust; 3) punktis 1 osutatud teave peab jääma kättesaadavaks vähemalt 15 aastaks pärast tootemudeli viimase seadme turulelaskmist.
2.
TEAVITUSNÕUDED Alates 20. juuni 2025: 1) tootjad, importijad või volitatud esindajad esitavad tehnilises dokumentatsioonis ja teevad tootja, importija või volitatud esindaja vaba juurdepääsuga veebisaitidel avalikult kättesaadavaks järgmise teabe: a) ühilduvus eemaldatavate mälukaartidega, kui neid on; b) järgmiste kriitilise tähtsusega toorainete ja keskkonna seisukohast oluliste materjalide soovituslik kaaluvahemik: i)
akus olev koobalt (kaaluvahemik: vähem kui 2 g, 2 g kuni 5 g, üle 5 g);
ii) kondensaatoris olev tantaal (kaaluvahemik: vähem kui 0,05 g, 0,05 g kuni 0,2 g, üle 0,2 g); iii) kõlarites, vibromootorites olev neodüüm ja muud magnetid (kaaluvahemik: vähem kui 0,05 g, 0,05 g kuni 0,2 g, üle 0,2 g); iv) kõikides komponentides olev kuld (kaaluvahemik: vähem kui 0,02 g, 0,02 g kuni 0,1 g, üle 0,1 g); c) ringlussevõetavuse määra soovituslik väärtus Rcyc; (2) Euroopa Parlamendi ja nõukogu direktiiv 2012/19/EL, 4. juuli 2012, elektri- ja elektroonikaseadmetest tekkinud jäätmete (elektrooni­ karomude) kohta (ELT L 197, 24.7.2012, lk 38).